দক্ষিণাঞ্চল ক্রিকেট দল
দক্ষিণাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির মালিক প্রাইম ব্যাংক লিমিটেড। ফ্রাঞ্চাইজি মালিকানার জন্য দলটি প্রাইম ব্যাংক দক্ষিণাঞ্চল নামেও পরিচিত। দলটি বাংলাদেশের দক্ষিণভাগ তথা, খুলনা, ফরিদপুর ও বরিশাল বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে ছয়বারের চ্যাম্পিয়ন, যা টুর্নামেন্টে রেকর্ড।